NECP, Nacionalni energetski i klimatski plan
Na liniji strateške vizije EU do 2050 godine da će zemlje EU imati klimatski neutralnu ekonomiju u skladu sa ciljem Pariškog sporazuma  EU je postavila ciljeve za 2030: :
-        smanjenje emisija gasova sa efektom staklene bašte od 40% u odnosu na 1990. godinu
-        udio obnovljivih izvora energije od 32% u ukupnoj potrošnji energije
-        poboljšanje energetske efikasnosti od 32,5%
U skladu sa članom 9 (1) Uredbe o upravljanju Energetskom zajednicom (Uredba (EU) 2018/1999 o upravljanju energetskom unijom i klimatskim mjerama kako je prilagođena i usvojena Odlukom Vijeća ministara 2021/14/MC-EnC), svaka Ugovorna strana Energetske zajednice dužna je pripriemiti i dostaviti Sekretarijatu Energetske zajednice  NACRT  integriranog energetskog i klimatskog plana (NECP), a kojeg su vlasti Bosne i Hercegovine (NECP BiH) dostavile Sekretarijatu dana 30.06.2023. godine. NECP je jedan od najvažnijih strateških dokumenata kojim se definiše proces energetske tranzicije u Bosni i Hercegovini. To je srednjoročni plan kojim zemlje opisuju kako će doprinijeti postizanju cilja neto nultih emisija stakleničkih gasova do 2050. godine u Evropi. Realizacija ciljeva NECP BiH doprinijet će dekarbonizaciji cijele ekonomije i time unaprijediti konkurentnost BiH privrede u evropskim okvirima.

Definirano je 5 dimenzija NECP-a, kako slijedi:
1. dekarbonizacija
2. energetska efikasnost
3. energetska sigurnost
4. unutrašnje tržište energije
5. istraživanje, inovacije i konkurentnost.
Nosioci aktivnosti su Ministarstvo vanjske trgovine i ekonomskih odnosa BiH, entitetska ministarstva iz oblasti energije i okoliša i Vlada Brčko Distrikta BiH, uz aktivnu tehničku podršku Deutsche Gesellschaft fur Internationale Zusammenarbeit (GIZ),  Projekat asistencije energetskom sektoru Američke agencije za međunarodni razvoj (USAID EPA), te razvojni program Ujedinjenih nacija (UNDP).
U okviru nacrta NECP-a za Bosnu i Hercegovinu su dati sljedeći ciljevi za 2030. godinu, te shodno tome, Bosna i Hercegovina prihvata obavezu da do 2030. godine postigne ciljeve u sljedećim iznosima:

-Emisije gasova gasova s efektom staklene bašte (GHG) – uključujući korištenje zemljišta, promjenu namjene zemljišta i šumarstvo (LULUCF) – 15.65 MtCo2
-Udio obnovljivih izvora energije (OIE) - 43.62%
-Energetska efikasnost -Primarna potrošnja energije (PEC) - 6.84 Mtoe
-Finalna potrošnja energije (FEC) - 4.34 Mtoe
Jedino odstupanje cilja je vezano za primarnu potrošnju energije u odnosu na predloženi cilje Evropske komisije je 6.5 Mtoe.

[Nacrt\_NECP\_BiH\_loc.pdf (mvteo.gov.ba)](http://www.mvteo.gov.ba/data/Home/Dokumenti/Energetika/Nacrt_NECP_BiH_loc.pdf)